Buntschroutzen

Dia Buntbarsch óder'aa Buntschråutzen / Cichliden (Cichlidae) sand a Famij voh da Ordnung voh dia Barsch (Perciformes). Cichliden sand seer formenraéch (1.700 Oarten).

A boar Oarten sand wichtige Spaésefiisch, ónnerne sand ois Aquarienfiisch beliabb. A' da Evóluziónsforschung håud d'Untersuaching voh dia Barsch, intressante Erkénntniss za dia Mechanismen voh da Oartenbidung bråucht. D'Evóluzión voh d'Buntbarsch vam Vigtoriasee und eanane Vawónten ad' benåuchbaschten Seen, stéjd heid a Módej fir'a relatiav rosche Oartenéntwiggling dor.

 Vabroatungsgebit 
Dia Vurforn voh d'Buntbarsch sand urspringlich aus'm Meer kemma und san erscht nåuchand zan Leem an Siasswåusser iwergónga.

Buntbarsch bewónand mid ebber 1.700 Oarten an greessern Doaé vam trópischen Afrika und mid ebber 550 Oarten 's Amerika sidlich vam 30 Grad nerdlicher Breaden. 17 Oarten leemt auf Madagaskar, sé sand ståuch in eanerm Bstónd gferdescht. In Asien sand dia Buntbarsch mid neter ejf bis zwéjf Oarten vadreen (drói in Indien, oane an Iran: Iranocichla hormuzensis) und sim bis åucht in Israel und Jordanien (Jordantoi).

Alloah in d'óstafrikanischn Seen (Malawisee, Tanganjikasee) leemt 350 Oarten und an Vigtoaríasee kemmand 250 bis 350 Oarten vir.

 Audió 
Datei:Buntbarsche.ogg